CELEX: 62012TN0410
Language: el
Date: 2012-09-06 00:00:00
Title: Υπόθεση T-410/12: Προσφυγή της 6ης Σεπτεμβρίου 2012 — Vitaminaqua κατά ΓΕΕΑ — Energy Brands (vitaminaqua)

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/34
            
         Προσφυγή της 6ης Σεπτεμβρίου 2012 — Vitaminaqua κατά ΓΕΕΑ — Energy Brands (vitaminaqua)
   (Υπόθεση T-410/12)
   2012/C 355/71
   Γλώσσα του δικογράφου της προσφυγής: η ουγγρική
   
      Διάδικοι
   
   
      Προσφεύγουσα: Vitaminaqua Ltd (Λονδίνο) (εκπρόσωπος: A. Krajnyák, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Energy Brands, Inc. (Νέα Υόρκη, Η.Π.Α.)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να μεταρρυθμίσει την απόφαση του πρώτου τμήματος προσφυγών του ΓΕΕΑ, με την οποία απορρίφθηκε η υπ. αρ. 8 338 592 αίτηση καταχωρίσεως, σχετικά με το εικονιστικό σήμα «vitaminaqua» (υπόθεση R 997/2011-1), και να διατάξει την καταχώριση του σήματος, κατά τρόπο ώστε το σημείο να μπορεί να τύχει της προστασίας σήματος, σύμφωνα με την απόφαση που εξέδωσε το τμήμα ανακοπών του ΓΕΕΑ·
            
         
               —
            
            
               να καταδικάσει την αντίδικο ενώπιον του τμήματος προσφυγών και το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: εικονιστικό σήμα «vitaminaqua» για προϊόντα των κλάσεων 5, 30 και 32 (υπ.αρ. 8 338 592 αίτηση καταχωρίσεως σήματος)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Energy Brands, Inc.
   
      Αντιταχθέν σήμα ή σημείο: μεταξύ άλλων, τα εθνικά λεκτικά σήματα «VITAMINWATER» για προϊόντα των κλάσεων 5, 30 και 32
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως κοινοτικού σήματος
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009, δεδομένου ότι δεν υφίσταται κίνδυνος συγχύσεως μεταξύ των επίμαχων σημάτων